คณะเศรษฐศาสตร์ มหาวิทยาลัยธรรมศาสตร์

คณะเศรษฐศาสตร์ มหาวิทยาลัยธรรมศาสตร์ เป็นคณะวิชา สังกัดมหาวิทยาลัยธรรมศาสตร์ โดยเป็นคณะวิชาที่จัดตั้งขึ้นหนึ่งในสี่คณะแรกของมหาวิทยาลัยภายหลังที่ได้ยกเลิกระบบการสอนแบบธรรมศาสตรบัณฑิต และนับเป็นคณะเศรษฐศาสตร์แห่งแรกของประเทศไทย อีกทั้งยังเป็นคณะเศรษฐศาสตร์คณะแรกที่มีการเริ่มใช้หลักสูตรนานาชาติทั้งในระดับปริญญาตรีและสูงกว่าปริญญา
อาคารคณะเศรษฐศาสตร์ มหาวิทยาลัยธรรมศาสตร์ ท่าพระจันทร์ ในปี พ.ศ. 2567
นับแต่อดีตจนถึงปัจจุบัน คณะเศรษฐศาสตร์ มหาวิทยาลัยธรรมศาสตร์ ได้ผลิตงานวิจัยหลากหลายสาขาที่มีความสำคัญ ผลิตนักเศรษฐศาสตร์ชั้นนำและบุคลากรที่เกี่ยวข้องกับงานด้านเศรษฐกิจต่าง ๆ ไปพัฒนาประเทศอย่างต่อเนื่อง ทั้งในภาครัฐ ภาคเอกชน ตลอดจนในองค์การระหว่างประเทศ

**ประวัติ**
พ.ศ. 2477 เมื่อมหาวิทยาลัยวิชาธรรมศาสตร์และการเมืองก่อตั้งขึ้นเมื่อวันที่ 27 มิถุนายน พ.ศ. 2477 ระยะแรกเปิดสอนระดับปริญญาตรีเพียงสาขาเดียวคือ สาขานิติศาสตร์ ได้รับปริญญาธรรมศาสตรบัณฑิต ใช้อักษรย่อว่า ธ.บ. โดยในภาคที่ 5 และ 6 ของหลักสูตรธรรมศาสตรบัณฑิต มีวิชาเศรษฐศาสตร์อยู่ 2 วิชา คือ "เศรษฐศาสตร์" และ "ลัทธิเศรษฐกิจ" ซึ่ง ศาสตราจารย์ ดร.เดือน บุนนาค เป็นผู้สอนวิชาเศรษฐศาสตร์เป็นท่านแรก และ ศาสตราจารย์ฮัจ เจสสัน เป็นผู้สอนวิชาลัทธิเศรษฐกิจ นับเป็นจุดเริ่มต้นของการเรียนการสอนด้านเศรษฐศาสตร์ในประเทศไทย
ป้ายคณะเศรษฐศาสตร์ มหาวิทยาลัยธรรมศาสตร์ ท่าพระจันทร์
ทั้งนี้การสอนวิชาเศรษฐศาสตร์ในมหาวิทยาลัยธรรมศาสตร์ในระยะแรก เป็นการสอนตามแนวฝรั่งเศสแบบเก่า อาศัยผู้สอนที่จบการศึกษาด้านกฎหมายจากฝรั่งเศส ยังไม่มีผู้สอนที่จบเศรษฐศาสตร์โดยตรง
ต่อมาเปิดมหาวิทยาลัยได้เปิดสอนสาขาวิชาเศรษฐศาสตร์ในระดับปริญญาโทและเอก โดยมีศาสตราจารย์แอล ดูปลาตร์ ซึ่งมีตำแหน่งคณบดีคนแรกของมหาวิทยาลัยวิชาธรรมศาสตร์และการเมือง เป็นผู้สอนวิชาเศรษฐกิจระหว่างประเทศ
พ.ศ. 2492 มหาวิทยาลัยธรรมศาสตร์ได้ยกเลิกระบบการสอนแบบธรรมศาสตร์บัณฑิต และเปลี่ยนโครงสร้างเป็นคณะต่าง ๆ โดยได้ประกาศจัดตั้งคณะ 4 คณะ ได้แก่คณะนิติศาสตร์ คณะรัฐศาสตร์ คณะเศรษฐศาสตร์ และคณะพาณิชยศาสตร์และการบัญชี ในวันที่ 14 มิถุนายน พ.ศ. 2492 จึงถือเป็นการกำเนิดขึ้นของคณะเศรษฐศาสตร์ มหาวิทยาลัยธรรมศาสตร์ นับเป็นคณะเศรษฐศาสตร์แห่งแรกของประเทศไทย โดยมีศาสตราจารย์ ดร.เดือน บุนนาค เป็นคณบดีคนแรก
พ.ศ. 2507 ศาสตราจารย์ ดร.ป๋วย อึ๊งภากรณ์ ผู้ว่าการธนาคารแห่งประเทศไทย เข้ารับตำแหน่งคณบดี โดยมีภารกิจสำคัญคือ การสร้างบุคลากร ได้ขอเพิ่มอัตราตำแหน่งอาจารย์ ติดต่อหาทุนเรียนต่อต่างประเทศให้อาจารย์รุ่นใหม่ ๆ ที่รับเข้า หาอาจารย์ชาวต่างประเทศมาช่วยปูพื้นความรู้ของอาจารย์ที่จะส่งไปเรียนต่อ และช่วยวางหลักสูตรเศรษฐศาสตร์โดยได้รับความช่วยเหลือจากมูลนิธิรอคกี้เฟลเลอร์ ทำให้คณะเศรษฐศาสตร์มีอาจารย์ประจำเพิ่มขึ้นจาก 6 คน เป็น 59 คน ในเวลาเพียง 6 ปี
พ.ศ. 2508 ได้เปิดหลักสูตรปริญญาตรีภาคค่ำ
พ.ศ. 2509 มีการประกาศใช้หลักสูตรปริญญาตรีเศรษฐศาสตร์ที่ได้มาตรฐานหลักสูตรแรกของไทย ประกอบด้วย 4 สาขาวิชา ได้แก่ ทฤษฎีเศรษฐศาสตร์, สถิติเศรษฐศาสตร์, การเงินการธนาคาร และเศรษฐศาสตร์ประยุกต์ 
พ.ศ. 2512 ได้เปิดหลักสูตร เศรษฐศาสตรมหาบัณฑิต (ภาคภาษาอังกฤษ) ซึ่งถือได้ว่าเป็นหลักสูตรนานาชาติระดับบัณฑิตศึกษาหลักสูตรแรกในไทย การเรียนการสอนใช้ภาษาอังกฤษและเรียนเต็มเวลา
พ.ศ. 2536 เปิดหลักสูตร เศรษฐศาสตรบัณฑิต (ภาคภาษาอังกฤษ) หลักสูตรและหลักสูตร เศรษฐศาสตรดุษฎีบัณฑิต (ภาคภาษาอังกฤษ)
การเรียนการสอนร่วมกับอาจารย์ชาวต่างชาติและนักศึกษาแลกเปลี่ยนในหลักสูตรนานาชาติ
ตลอดระยะเวลาที่ผ่านมาคุณภาพของบัณฑิตของคณะเศรษฐศาสตร์ เป็นที่ยอมรับของทั้งในและนานาประเทศ ซึ่งย่อมเป็นเครื่องพิสูจน์ถึงความมุ่งมั่นและความสามารถของคณาจารย์และบุคลากรในคณะเป็นอย่างดี จะเห็นได้จากการที่บัณฑิตของคณะได้มีส่วนร่วมในการกำหนดทิศทางการบริหารประเทศในระดับนโยบายและปฏิบัติ ทั้งในภาครัฐและภาคเอกชนอย่างกว้างขวาง นอกจากนั้นยังเป็นที่ยอมรับอย่างสูงในองค์การระหว่างประเทศอีกด้วย

**หลักสูตร**

**ปริญญาตรี**
 เศรษฐศาสตรบัณฑิต (ศบ.) (Bachelor of Economics: B.Econ.) หลักสูตร 4 ปี ศึกษา ณ มหาวิทยาลัยธรรมศาสตร์ ศูนย์รังสิต- เศรษฐศาสตรบัณฑิต ภาคภาษาอังกฤษ (ศบ.ภาคภาษาอังกฤษ) (Bachelor of Economics, English Programme: B.Econ., English Programme) หลักสูตร 4 ปี ศึกษา ณ มหาวิทยาลัยธรรมศาสตร์ ท่าพระจันทร์

**ปริญญาโท**
 เศรษฐศาสตรมหาบัณฑิต (ศม.) (Master of Economics: M.Econ.) ศึกษา ณ มหาวิทยาลัยธรรมศาสตร์ ท่าพระจันทร์- เศรษฐศาสตรมหาบัณฑิต ภาคภาษาอังกฤษ (ศม.ภาคภาษาอังกฤษ) (Master of Economics, English Programme: M.Econ., English Programme) ศึกษา ณ มหาวิทยาลัยธรรมศาสตร์ ท่าพระจันทร์- เศรษฐศาสตรมหาบัณฑิต สาขาเศรษฐศาสตร์ธุรกิจ (ศม.เศรษฐศาสตร์ธุรกิจ) (Master of Business Economics,: M.Econ., Business Economics) ศึกษา ณ มหาวิทยาลัยธรรมศาสตร์ ท่าพระจันทร์- ศิลปศาสตรมหาบัณฑิต สาขานิติเศรษฐศาสตร์ (ศศ.ม.นิติเศรษฐศาสตร์)(Master of Arts,: M.A., International Trade Laws and Economics) ศึกษา ณ มหาวิทยาลัยธรรมศาสตร์ ท่าพระจันทร์ โดยเป็นโครงการร่วมกับคณะนิติศาสตร์

**ปริญญาเอก**
 ปรัชญาเศรษฐศาสตร์ดุษฎีบัณฑิต หรือ Philosophy of Economics Programme (Ph.D., Economics) ภาคภาษาอังกฤษ ศึกษา ณ มหาวิทยาลัยธรรมศาสตร์ ท่าพระจันทร์

**ทำเนียบคณบดี**
คณบดีและรักษาการคณบดีคณะเศรษฐศาสตร์ มหาวิทยาลัยธรรมศาสตร์

**ประธานคณะกรรมการนักศึกษา**
คณะกรรมการนักศึกษาคณะได้มาโดยการเลือกตั้งทั่วไปภายในคณะ เป็นตัวแทนของนักศึกษาในคณะและรับผิดชอบบริหารกิจกรรมทั้งปวงเกี่ยวกับกิจกรรมของนักศึกษาในคณะ 

**บุคคลมีชื่อเสียง**
ดูเพิ่ม : รายชื่อบุคคลจากมหาวิทยาลัยธรรมศาสตร์- ศ.ดร.ป๋วย อึ๊งภากรณ์ (คณบดี) ผู้วางรากฐานการพัฒนาเศรษฐกิจที่สำคัญของไทย และได้รับการยกย่องจากองค์กรยูเนสโกให้เป็น "บุคคลสำคัญของโลก" ในปี พ.ศ. 2558 สมาชิกขบวนการเสรีไทย, อดีตอธิการบดีมหาวิทยาลัยธรรมศาสตร์, อดีตผู้ว่าการธนาคารแห่งประเทศไทย, ผู้ได้รับรางวัลแมกไซไซ- ศ.ดร.เดือน บุนนาค (คณบดี) ราชบัณฑิตกิตติมศักดิ์, อดีตรองนายกรัฐมนตรี, อดีตรัฐมนตรีช่วยว่าการกระทรวงพาณิชย์และกระทรวงศึกษาธิการ, อดีตรองประธานสภาผู้แทนราษฎร, อดีตหัวหน้าพรรคสหชีพ- ศ.ดร.อัมมาร สยามวาลา (อาจารย์) นักวิจัยดีเด่นแห่งชาติ สาขาเศรษฐศาสตร์ พ.ศ. 2529, ประธานสถาบันวิจัยเพื่อการพัฒนาประเทศไทย (TDRI), ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ศ.เกริกเกียรติ พิพัฒนเสรีธรรม (คณบดี), อธิการบดีมหาวิทยาลัยธรรมศาสตร์, ศาสตราจารย์เกียรติคุณ, อธิการบดีมหาวิทยาลัยหอการค้าไทย- ศ.ดร.นริศ ชัยสูตร (ศิษย์เก่า, อาจารย์) อธิการบดีมหาวิทยาลัยธรรมศาสตร์, ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์​- ดร.ณรงค์ชัย อัครเศรณี (คณบดี) อดีตรัฐมนตรีว่าการกระทรวงพาณิชย์และกระทรวงพลังงาน, อดีตสมาชิกวุฒิสภา, ประธานกรรมการธนาคารเพื่อการส่งออกและนำเข้าแห่งประเทศไทย, ประธานกรรมการ บริษัทอนันดา ดีเวลลอปเม้นท์, ประธานกรรมการ บริษัทหลักทรัพย์จัดการกองทุนเอ็มเอฟซี- ศ.รังสรรค์ ธนะพรพันธุ์ (ศิษย์เก่า, อาจารย์) นักวิจัยดีเด่นแห่งชาติ สาขาเศรษฐศาสตร์ ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ศ.ดร.ปราณี ทินกร (ศิษย์เก่า, อาจารย์) นักวิจัยดีเด่นแห่งชาติ สาขาเศรษฐศาสตร์ ภาคีสมาชิกราชบัณฑิตยสถานสาขาเศรษฐศาสตร์ สำนักธรรมศาสตร์และการเมือง ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ศ.ดร.เมธี ครองแก้ว (คณบดี) นักวิจัยดีเด่นแห่งชาติ สาขาเศรษฐศาสตร์, คณบดีคณะเศรษฐศาสตร์ มหาวิทยาลัยธรรมศาสตร์- ศ.ดร.พรายพล คุ้มทรัพย์ (ศิษย์เก่า, คณบดี) ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ศาสตราภิชาน ดร.สมคิด จาตุศรีพิทักษ์ (ศิษย์เก่า) อดีตรองนายกรัฐมนตรี, อดีตรัฐมนตรีว่าการกระทรวงการคลังและกระทรวงพาณิชย์, อาจารย์ประจำสถาบันบัณฑิตพัฒนบริหารศาสตร์ (นิด้า), ประธานกรรมการ ดับบลิวเอชเอ คอร์ปอเรชั่น- ผศ.ทวี หมื่นนิกร (ศิษย์เก่า, อาจารย์) 1 ใน 13 ขบถรัฐธรรมนูญ ในเหตุการณ์ 14 ตุลา ผู้บุกเบิกองค์ความรู้ด้านเศรษฐศาสตร์สวัสดิการและเศรษฐศาสตร์การเมืองในประเทศไทย- ม.ร.ว.ปรีดิยาธร เทวกุล (ศิษย์เก่า) อดีตผู้ว่าการธนาคารแห่งประเทศไทย, อดีตรองนายกรัฐมนตรีฝ่ายเศรษฐกิจ- ดร.วิรไท สันติประภพ (ศิษย์เก่า) อดีตผู้ว่าการธนาคารแห่งประเทศไทย, รองประธานกรรมการ บริษัท สยามพิวรรธน์ จำกัด, กรรมการอิสระ ธนาคารไทยพาณิชย์- ดนู ฮันตระกูล นักดนตรีระดับอาจารย์, นักแต่งเพลง, ผู้อำนวยเพลงชาวไทย- อภิสิทธิ์ เวชชาชีวะ (อาจารย์) อดีตนายกรัฐมนตรีคนที่ 27, อดีตหัวหน้าพรรคประชาธิปัตย์- อาคม เติมพิทยาไพสิฐ อดีตรัฐมนตรีว่าการกระทรวงการคลัง, อดีตเลขาธิการ สำนักงานสภาพัฒนาการเศรษฐกิจและสังคมแห่งชาติ- สมหมาย ภาษี อดีตรัฐมนตรีว่าการกระทรวงการคลัง- ชาญศิลป์ ตรีนุชกร (ศิษย์เก่า) ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน)- ก่อศักดิ์ ไชยรัศมีศักดิ์ (ศิษย์เก่า) ประธานเจ้าหน้าที่บริหาร บริษัท ซี.พี.เซเว่น อีเลฟเว่น จำกัด (มหาชน), นายกสมาคมกีฬาหมากล้อมแห่งประเทศไทย- ชวรัตน์ ชาญวีรกูล (ศิษย์เก่า) อดีตรองนายกรัฐมนตรี, อดีตรักษาการนายกรัฐมนตรี, อดีตรัฐมนตรีว่าการกระทรวงมหาดไทย, ผู้ก่อตั้ง บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (STECON)- ศาสตราภิชาน ดร.เจิมศักดิ์ ปิ่นทอง (ศิษย์เก่า) อดีตสมาชิกวุฒิสภา, ผู้ดำเนินรายการโทรทัศน์, นักจัดรายการวิทยุ, อดีตสมาชิกสภาปฏิรูปแห่งชาติ, ประธานกรรมการนโยบายขององค์การกระจายเสียงและแพร่ภาพสาธารณะแห่งประเทศไทย, อาจารย์พิเศษคณะเศรษฐศาสตร์ มหาวิทยาลัยธรรมศาสตร์- รศ.ดร.พิชิต ลิขิตกิจสมบูรณ์ (อาจารย์, ศิษย์เก่าปริญญาโท) รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์, นักเศรษฐศาสตร์การเมือง, ปัญญาชนสาธารณะ- รศ.ดร.นิพนธ์ พัวพงศกร (ศิษย์เก่า, อาจารย์) คณบดีคณะเศรษฐศาสตร์ มหาวิทยาลัยธรรมศาสตร์, นักวิชาการเกียรติคุณสถาบันวิจัยเพื่อการพัฒนาประเทศไทย (TDRI)- ผศ.ดร.ไตรรงค์ สุวรรณคีรี (ศิษย์เก่า, อาจารย์) รองนายกรัฐมนตรีฝ่ายเศรษฐกิจ, สมาชิกสภาผู้แทนราษฎร- สรรเสริญ วงศ์ชะอุ่ม (ศิษย์เก่า) อดีตเลขาธิการสำนักงานสภาพัฒนาการเศรษฐกิจและสังคมแห่งชาติ, อดีตรัฐมนตรีช่วยว่าการกระทรวงคมนาคม, กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐ- ดร.วิโรจน์ ณ ระนอง (ศิษย์เก่า) นักวิจัยดีเด่นแห่งชาติ สาขาเศรษฐศาสตร์ พ.ศ. 2558, ผู้อำนวยการวิจัยด้านเศรษฐศาสตร์สาธารณสุขและการเกษตร สถาบันวิจัยเพื่อการพัฒนาประเทศไทย (TDRI)- ศิริกัญญา ตันสกุล (ศิษย์เก่า) นักวิจัยนโยบาย, นักการเมือง, อดีตประธานคณะกรรมาธิการการพัฒนาเศรษฐกิจของสภาผู้แทนราษฎร, รองหัวหน้าพรรคประชาชน- รศ.ดร.วารินทร์ วงศ์หาญเชาว์ (ศิษย์เก่า) อดีตคณบดีคณะเศรษฐศาสตร์ จุฬาลงกรณ์มหาวิทยาลัย และอดีตที่ปรึกษาด้านเศรษฐศาสตร์ภาคเอกชน - รศ.ดร.กนกศักดิ์ แก้วเทพ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย- รศ.ดร.นวลน้อย ตรีรัตน์ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย อดีตกรรมการของสถานีโทรทัศน์ไทยพีบีเอส- รศ.ดร.สมภพ มานะรังสรรค์ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย, อธิการบดีสถาบันปัญญาภิวัฒน์- รศ.ดร.สังศิต พิริยะรังสรรค์ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย- รศ.ดร.ณรงค์ เพชรประเสริฐ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย, ผู้อำนวยศูนย์ศึกษาเศรษฐศาสตร์การเมือง จุฬาฯ- ศ.ดร.ตีรณ พงศ์มฆพัฒน์ (ศิษย์เก่าปริญญาโท) ศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย ประธานคณะกรรมการประเมินผลการดำเนินงานของกองทุนสนับสนุนการสร้างเสริมสุขภาพ (สสส.)- ศ.ดร.พอพันธ์ อุยยานนท์ (ศิษย์เก่า) ศาสตราจารย์ประจำคณะเศรษฐศาสตร์ มหาวิทยาลัยสุโขทัยธรรมาธิราช, นักเศรษฐศาสตร์การเมือง, ผู้เขียนหนังสือ “พระพรหมช่วยอำนวยให้ชุ่มฉ่ำ” งานวิชาการที่ศึกษาเชิงลึกเกี่ยวกับสำนักงานทรัพย์สินส่วนพระมหากษัตริย์- รศ.ดร.วรากรณ์ สามโกเศศ (คณบดี) อดีตรัฐมนตรีช่วยว่าการกระทรวงศึกษาธิการ, อดีตรองเลขาธิการนายกรัฐมนตรี, อดีตที่ปรึกษารองนายกรัฐมนตรี- ศ.ดร.ดิเรก ปัทมศิริวัฒน์ (อาจารย์) ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์ และสถาบันบัณฑิตพัฒนบริหารศาสตร์ (นิด้า)- ศ.ดร.สุชาติ ธาดาธำรงเวช (ศิษย์เก่า) รัฐมนตรีว่าการกระทรวงศึกษาธิการ, ศาสตราจารย์ประจำคณะเศรษฐศาสตร์ มหาวิทยาลัยรามคําแหง- รศ.ดร.วรวุฒิ หิรัญรักษ์ (ศิษย์เก่า, อาจารย์) ภาคีสมาชิกราชบัณฑิตยสภาสาขาเศรษฐศาสตร์ รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ดร.พิพัฒน์ เหลืองนฤมิตชัย (ศิษย์เก่า) นักเศรษฐศาสตร์ กองทุนการเงินระหว่างประเทศ (IMF), ผู้ช่วยกรรมการผู้จัดการ หัวหน้านักเศรษฐศาสตร์ และหัวหน้าฝ่ายวิเคราะห์เศรษฐกิจและการลงทุน กลุ่มธุรกิจการเงินเกียรตินาคินภัทร- ดร.กิริฎา เภาพิจิตร (ศิษย์เก่า) ผู้อำนวยการวิจัย ด้านการวิจัยและคำปรึกษาระหว่างประเทศ สถาบันวิจัยเพื่อการพัฒนาประเทศไทย (TDRI), นักเศรษฐศาสตร์ดาวรุ่ง พ.ศ. 2553- คำสิงห์ ศรีนอก (ศิษย์เก่า) ศิลปินแห่งชาติ พ.ศ. 2535 นักเขียนและปัญญาชนหัวก้าวหน้า เจ้าของนามปากกา "ลาว คำหอม"- เรวัต พุทธินันทน์ (ศิษย์เก่า) ผู้ร่วมก่อตั้งบริษัท แกรมมี่ เอ็นเตอร์เทนเม้นท์ จำกัด, นักร้อง, นักแต่งเพลง, โปรดิวเซอร์- รศ.วิทยากร เชียงกูล (ศิษย์เก่า) นักเขียน, ผู้อำนวยการวิทยาลัยนวัตกรรมสังคม มหาวิทยาลัยรังสิต- สมชาย กรุสวนสมบัติ (ศิษย์เก่า) ประธานการสภาหนังสือพิมพ์แห่งชาติ อดีตรองเลขาธิการสภาพัฒนาการเศรษฐกิจและสังคมแห่งชาติ คอลัมนิสต์เจ้าของนามปากกา "ซูม" หนังสือพิมพ์ไทยรัฐ- วรรณสิงห์ ประเสริฐกุล (ศิษย์เก่า) พิธีกร, นักเขียน, นักดนตรี, ยูทูบเบอร์, นักพัฒนาสังคม, นักแสดง, นายแบบโฆษณา- วุฒิธร มิลินทจินดา (ศิษย์เก่าภาคภาษาอังกฤษ) พิธีกร, ประธานบริษัท วู้ดดี้ เวิลด์ จำกัด- ผศ.(พิเศษ)ดร.สมชาย หาญหิรัญ (ศิษย์เก่า) อดีตรัฐมนตรีช่วยว่าการกระทรวงอุตสาหกรรม, อดีตปลัดกระทรวงอุตสาหกรรม- อรัญ ธรรมโน (ศิษย์เก่า) อดีตปลัดกระทรวงการคลัง- ดร.เอกนิติ นิติทัณฑ์ประภาศ (ศิษย์เก่า) อดีตอธิบดีกรมสรรพากร- กมล กมลตระกูล (ศิษย์เก่า) นักหนังสือพิมพ์, นักเขียน, นักวิจารณ์การเมือง- ดร.อภิชาติ ดำดี (ศิษย์เก่า) วิทยากร, นักพูด, นักจัดรายการ, อดีตสมาชิกวุฒิสภา พ.ศ. 2549, อดีตสมาชิกสภาร่างรัฐธรรมนูญ พ.ศ. 2550- ชนินทร์ ว่องกุศลกิจ (ศิษย์เก่า) ประธานบริหารบริษัทบ้านปู จำกัด (มหาชน)- กรพจน์ อัศวินวิจิตร (ศิษย์เก่า) ผู้อำนวยการ ธนาคารออมสิน, ผู้แทนการค้าไทย, อดีตสมาชิกวุฒิสภา, นักธุรกิจด้านการค้าข้าว- อดิสร จรณจิตต์ (ศิษย์เก่า) ผู้บริหารในบริษัทเครืออิตัล–ไทย- รศ.วันรักษ์ มิ่งมณีนาคิน (ศิษย์เก่า, อาจารย์) อดีตรองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- รศ.ดร.สุวินัย ภรณวลัย (อาจารย์) รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์- ผศ.ปกป้อง จันวิทย์ (ศิษย์เก่า, อาจารย์) ผู้ก่อตั้งบริษัท ดิ วันโอวัน เปอร์เซนต์ จำกัด - รศ.ดร.บัณฑิต จันทร์โรจนกิจ (ศิษย์เก่า) รองศาสตราจารย์ประจำภาควิชาการปกครอง คณะรัฐศาสตร์ จุฬาลงกรณ์มหาวิทยาลัย บรรณาธิการนิตยสารวิภาษา- ศิริพล ยอดเมืองเจริญ (ศิษย์เก่า) ปลัดกระทรวงพาณิชย์- เกษมสันต์ วีระกุล (ศิษย์เก่า) อดีตผู้ช่วยเลขานุการรัฐมนตรีว่าการกระทรวงการคลัง, พิธีกรรายการโทรทัศน์, นักวิชาการด้านประชาคมเศรษฐกิจอาเซียน, ประธานกรรมการบริษัท ซีเอ็ดยูเคชั่น จำกัด (มหาชน)- ผศ.ดร.นิธินันท์ วิศเวศวร (ศิษย์เก่า, อาจารย์) อดีตรองอธิการบดีฝ่ายวิชาการ, คณบดีวิทยาลัยนานาชาติปรีดี พนมยงค์ และผู้ช่วยศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์, นักเศรษฐศาสตร์ดาวรุ่ง พ.ศ. 2554- ตวงรัตน์ โล่ห์สุนทร (ศิษย์เก่า) นายกองค์การบริหารส่วนจังหวัดลำปาง, อดีตสมาชิกสภาผู้แทนราษฎร พรรคเพื่อไทย พ.ศ. 2554- เขตต์อรัญ เลิศพิพัฒน์ (ศิษย์เก่า) นักแต่งเพลง- ธีรภัทร์ สัจจกุล (ศิษย์เก่า) นักแสดง, นักร้อง, นักแต่งเพลง- โอบนิธิ วิวรรธนวรางค์ (ศิษย์เก่า) นักแสดงสังกัด จีดีเอช ห้าห้าเก้า- ณัฐวุฒิ เจนมานะ (ศิษย์เก่า) ผู้เข้าประกวดรายการเดอะวอยซ์ไทยแลนด์ ซีซั่นที่ 1, นักดนตรี, นักเขียน- วารินทร์ สัจเดว (ศิษย์เก่า) เป็นผู้ประกาศข่าว, นักจัดรายการวิทยุ และนักแสดง- เมธวิน โอภาสเอี่ยมขจร (ศิษย์เก่า) นักแสดงสังกัด จีเอ็มเอ็มทีวี- พระอาจารย์สุดใจ ทนฺตมโน (ศิษย์เก่า) พระอุปัฏฐาก พระมหาบัว ญาณสมฺปนฺโน วิปัสสนาจารย์สายพระป่าในประเทศไทย, อดีตเจ้าอาวาสวัดป่าบ้านตาด อุดรธานี- สุรางคณา สุนทรพนาเวศ (ศิษย์เก่า) รองนางสาวไทย พ.ศ. 2534, นักแสดง, พิธีกร- ดุสิตา กิติสาระกุลชัย (ศิษย์เก่า) นักร้อง, นางแบบ, นักแสดง, อดีตสมาชิกวง BNK48 รุ่นที่ 2- สุภชัย ปิติวุฒิ (ศิษย์เก่า) เจ้าของแฟนเพจชาวนาวันหยุด เปียกสลับแห้งแกล้งข้าว- สันติสุข มะโรงศรี (ศิษย์เก่า) ผู้ประกาศข่าวสถานีโทรทัศน์ท็อปนิวส์- ศิรัถยา อิศรภักดี (ศิษย์เก่าปริญญาโท) พิธีกรรายการด้านเศรษฐกิจ ผู้ก่อตั้ง WEALTH ME UP และผู้จัดรายการ THE STANDARD WEALTH- โมไนย เย็นบุตร (ศิษย์เก่า) ผู้ประกาศข่าวสายเศรษฐกิจและการเมือง เช่น ช่องทีเอ็นเอ็น 16, ช่องทรูโฟร์ยู และอดีตผู้ดำเนินรายการ "คมชัดลึก" ช่องเนชั่นทีวี- มัณฑิตา จินดา (ศิษย์เก่า) ผู้ก่อตั้งและกรรมการผู้จัดการ "Digital Tips Academy", อดีตรองประธานเจ้าหน้าที่บริหารฝ่ายการตลาดดิจิทัลและการสื่อสารแบรนด์ บริษัท เวิร์คพอยท์ เอ็นเทอร์เทนเมนท์ จำกัด (มหาชน), วิทยากรด้านดิจิทัลมาร์เก็ตติ้งตามหน่วยงานภาครัฐและเอกชน, เจ้าของหนังสือ Best Seller "ใช้ Facebook ถูกวิธี ยอดขายดีขึ้น 100 เท่า", LINE Certified Coach และ 1 ใน 5 Recommended List ในประเทศไทย (ประจำปี 2018-2023), แบรนด์แอมบาสเดอร์แพลตฟอร์ม TikTok ประจำปี 2021, ผู้เชี่ยวชาญแอปพลิเคชัน Lazada ประจำปี 2021, ผู้สอนกลยุทธ์ Launch and Connect on Twitter ให้กับบริษัทเอเจนซี่ชั้นนำในประเทศไทย เช่น Group M, Dentsu, IPG Media Brands, เคยได้รับรางวัล Inspiring Content ประจำปี 2020-2023 และรางวัล Inspiration Awards ประจำปี 2023 จาก LINE Thailand- ดร.กุลยา ตันติเตมิท (ศิษย์เก่า) อธิบดีกรมสรรพสามิต, อดีตอธิบดีกรมบัญชีกลาง, กรรมการบริษัท บางจาก คอร์ปอเรชั่น จำกัด (มหาชน), กรรมการ บริษัทหลักทรัพย์จัดการกองทุนกรุงไทย จำกัด (มหาชน), อดีตกรรมการ ธนาคารกรุงไทย จำกัด (มหาชน), อดีตกรรมการ บริษัท ปตท. ค้าสากล จำกัด, อดีตผู้อำนวยการสำนักงานเศรษฐกิจการคลัง, อดีตผู้ตรวจราชการกระทรวงการคลัง, อดีตกรรมการบริหาร กลุ่มธนาคารโลก, ที่ปรึกษาด้านนโยบายและยุทธศาสตร์ กระทรวงการคลัง, อดีตกรรมการและกรรมการบริหาร ธนาคารเพื่อการส่งออกและนำเข้าแห่งประเทศไทย

**อ้างอิง**
ธรรมศาสตร์
หมวดหมู่:มหาวิทยาลัยธรรมศาสตร์
หมวดหมู่:หน่วยงานในมหาวิทยาลัยธรรมศาสตร์